Fagforbundet 3F har for nylig tegnet overenskomst med Vejgaard Kroen. 3F foreslog derfor, at de to kandidater skulle kigge forbi og agere gæstebartendere. Den opgave var de to socialdemokrater mere end med på, og kort tid efter indfandt de sig i Vejgaard Kroens ikoniske lokaler med brune paneler, fri røg og en højt spillende jukeboks. Kroejer Betina Drastrup og hendes bartender Sanni Tinggaard Carlsen tog i mod og de to politikere sprang ind bag baren. De kom hurtigt på arbejde, da alle ville betjenes af trafikmafiaen. Der blev taget selfies, diskuteret politik, og da Kenny Rogers kom på jukeboksen, blev der også danset. Betina Drastrup syntes det blev en uforglemmelig aften. - Tusinde tak for hjælpen. Det er en fornøjelse at have besøg af to så rare/hjælpsomme og snaksaglige mennesker, skrev bartender Sanni Tinggaard Carlsen efterfølgende på facebook.

Referat:
Efter et trafikpolitisk møde i Vejgård mandag aften, kom de to socialdemokratiske folketingskandidater, Magnus Heunicke og Rasmus Prehn i en form for nyttejob på Vejgaard Kroen.